section_heading: 1. čin
paragraph_text: mini|200px|[[William Hogarth - Život razvratnika - Nasljedstvo]] Tom Rakewell pokušava osvojiti srce Anne Trulove ispred kuće njezina oca. Gospodin Trulove nije zadovoljan dogovrenim brakom pa pokušava Tomu naći pošten posao. No, Tom se usprotivi toj ideji i odluči se "živjeti svojim vlastitim životom i razumom i potpuno se prepustiti svojoj sreći." Kada Tom izrazi svoju želju za novcem, pojavi se Nick Shadow koji mu govori da mu je preminuo ujak i da mu je ostavio značajnu svotu novca. Poziva Toma da ide s njim u London kako bi došao do svog novca. Drugi prizor, koji se događa u bordelu Mame Goose, prikazuje Nicka kako Tomu pokazuje dno dna londonskog društva. Tom ne popušta i ne želi izdati svoju ljubav prema Ann, no na koncu ipak pristaje i provodi noć s Mamom Goose. U međuvremenu, Anne se brine jer nije odavno čula od Toma. Osjeća da nešto nije kako treba i samoinicijativno kreće u London kako bi provjerila što je s Tomom.